LĒMUMA PROJEKTS

Par nekustamā īpašuma iegādi Ojāra Vācieša ielā 8, Alūksnē, Alūksnes novadā

Izskatot biedrības “Latvijas Sarkanais Krusts” (turpmāk – LSK) 11.10.2024. iesniegumu, kas saņemts un reģistrēts Alūksnes novada pašvaldībā (turpmāk – pašvaldība) 11.10.2024. ar Nr. ANP/1-41/24/3393, par piedāvājumu pašvaldībai iegādāties LSK piederošu nekustamo īpašumu Ojāra Vācieša ielā 8, Alūksnē, Alūksnes novadā,

ņemot vērā:

* Pašvaldību likuma 4. panta pirmās daļas 2. punktā noteikto funkciju, tas ir gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu,
* Pašvaldību likuma 4. panta pirmās daļas 5. punktā noteikto funkciju, tas ir, sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm,
* Pašvaldību likuma 4. panta pirmās daļas 12. punktā noteikto funkciju, tas ir, sekmēt saimniecisko darbību pašvaldības administratīvajā teritorijā un sniegt tai atbalstu,

konstatējot, ka:

* atbilstoši ierakstam Alūksnes pilsētas zemesgrāmatas nodalījumā Nr. 1244 nekustamā īpašuma sastāvā Ojāra Vācieša ielā 8, Alūksnē, Alūksnes novadā ar kadastra numuru 3601 023 3612 ir zemes gabals 1858 m2 platībā un būves ar kadastra apzīmējumiem 3601 023 3612 001 un 3601 023 3612 002, no kurām būve ar kadastra apzīmējumu 3601 023 3612 001 ir valsts nozīmes kultūras piemineklis “Pārvaldnieka māja” (valsts aizsardzības Nr.2683),
* nekustamajā īpašumā atrodas LSK nepiederošu trīs būvju (bez subjekta) pamati ar kadastra apzīmējumiem 3601 023 3612 003, 3601 023 3612 004 un 3601 023 3612 005,
* nekustamais īpašums atrodas valsts nozīmes pilsētbūvniecības pieminekļa “Alūksnes pilsētas vēsturiskais centrs” teritorijā (valsts aizsardzības Nr.7424),
* nekustamais īpašums atrodas pilsētbūvnieciski nozīmīgā un stratēģiskā pilsētas centra daļā, pašreiz tam ir vidi degradējošs stāvoklis, kas būtiski traucē robežojošo īpašumu kvalitātes un sakārtotās vides uztveri un pazemina vērtību,
* piedāvātā pirkuma summa 1 000,00 EUR (viens tūkstotis *euro*) ir samērīga pret nekustamā Ojāra Vācieša ielā 8, Alūksnē, Alūksnes novadā šobrīdējo tehnisko stāvokli,

pamatojoties uz Pašvaldību likuma 4. panta pirmās daļas 2., 5. un 12. punktu, 10. panta pirmās daļas 16. punktu, likuma “Par pašvaldību budžetu” 30. pantu,

1. Pirkuma ceļā iegādāties no biedrības “Latvijas Sarkanais Krusts”, reģistrācijas Nr. 40008002279, nekustamo īpašumu Ojāra Vācieša ielā 8, Alūksnē, Alūksnes novadā, kadastra numurs 3601 023 3612, visā tā sastāvā par kopējo vērtību 1 000,00 EUR (viens tūkstotis *euro*).
2. Finansējumu nodrošināt apstiprinātā Alūksnes novada pašvaldības budžeta 2024. gadam ietvaros (uzskaites dimensijas kodā 066002 “Pārējā tautsaimniecība”).
3. Alūksnes novada pašvaldības Centrālās administrācijas Finanšu nodaļai nodrošināt iepriekšminēto līdzekļu pārkārtošanu Alūksnes novada pašvaldības budžetā 2024.gadam.